Ελάτη Ιωαννίνων

Η Ελάτη είναι ορεινό χωριό του νομού Ιωαννίνων εντός των ορίων του καλλικρατικού δήμου Ζαγορίου. Βρίσκεται στο βόρειο τμήμα του όρους Μιτσικέλι σε υψόμετρο 960 μέτρων, κοντά στο χωριό Ασπράγγελοι. Ο πληθυσμός της σύμφωνα με την απογραφή του 2011 είναι 49 κάτοικοι. 

 Γενικά στοιχεία 
Ο οικισμός συγκροτήθηκε περίπου το 16ο αιώνα από κτηνοτρόφους των περιοχών Γαβρισιοί, Πέτσαλη και Ζλάροβο. Κύρια δραστηριότητα των κατοίκων έγινε το εμπόριο ξυλείας ενώ αργότερα μεγάλο κομμάτι του πληθυσμού εκπατρίστηκε αφού ο οικισμός βρίσκεται σε άγονο έδαφος και η γεωργική παραγωγή ήταν ανέκαθεν πτωχή.Σύγχρονος Εγκυκλοπαίδεια Ελευθερουδάκη, τόμος 9ος, σελ. 195.

Παλιότερα ονομαζόταν Μπούλτση, όμως το 1926 έλαβε το σημερινό του όνομαΠανδέκτης - Ινστιτούτο Νεοελληνικών Ερευνών. Το χωριό υπέστη μεγάλες καταστροφές από τους Γερμανούς κατακτητές οι οποίοι στις 14 Ιουλίου του 1943 έκαψαν σχεδόν ολοσχερώς το χωριό ως αντίποινα για τη δράση ανταρτών στην περιοχή. 

Διοικητικά, μετά την απελευθέρωση της Ηπείρου, η Ελάτη είχε υπαχθεί στην επαρχία Ιωαννίνων, αργότερα υπήχθη στην επαρχία Δωδώνης ενώ από το 1997 ως το 2010 βρισκόταν στο δήμο Κεντρικού Ζαγορίου. Η Ελάτη είναι χαρακτηρισμένος παραδοσιακός οικισμόςΣταματελάτος Μιχαήλ - Βαμβά Σταματελάτου Φωτεινή, Γεωγραφικό Λεξικό της Ελλάδας, ΤΑ ΝΕΑ, 2012, Α' τόμος, σελ. 213. ενώ τον Αύγουστο του 2005 αναγνωρίστηκε επίσημα με προεδρικό διάταγμα ως μαρτυρικό χωριό.  ΦΕΚ 195Α/5-8-2005

 Απογραφές πληθυσμού 
Απογραφή192819401951196119711981199120012011Πληθυσμός123160694726474642Απογραφή 2001, σελ 276.49Πόσοι κατοικούμε στην Ήπειρο - Όλη η απογραφή του 2011 .

 Παραπομπές 

Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Κεντρικού Ζαγορίου
Κατηγορία:Δήμος Ζαγορίου